24 अक्षांश उत्तर
24 अक्षांश उत्तर (24th parallel north) पृथ्वी की भूमध्यरेखा के उत्तर में 24 अक्षांश पर स्थित अक्षांश वृत्त है। यह काल्पनिक रेखा हिन्द महासागर (अरब सागर), प्रशांत महासागर व अटलांटिक महासागर और उत्तर अमेरिका, एशिया (बंग्लादेश, म्यान्मार, चीन, ताइवान, सउदी अरब, ओमान, संयुक्त अरब इमारात, पाकिस्तान) व अफ़्रीका के भूमीय क्षेत्रों से निकलती है। यह भारत के त्रिपुरा, मिज़ोरम, राजस्थान, उत्तर प्रदेश, गुजरात, मध्य प्रदेश, पश्चिम बंगाल, छत्तीसगढ़ और झारखंड के भूमीय क्षेत्रों से निकलती है। कर्क रेखा इस अक्षांश रेखा और 23 अक्षांश उत्तर के बीच में स्थित है, यानि इस अक्षांश से ज़रा दक्षिण में स्थित है।
11 अक्षांश उत्तर
11 अक्षांश उत्तर (11th parallel north) पृथ्वी की भूमध्यरेखा के उत्तर में 11 अक्षांश पर स्थित अक्षांश वृत्त है। यह काल्पनिक रेखा हिन्द महासागर, प्रशांत महासागर व अटलांटिक महासागर और दक्षिण अमेरिका, मध्य अमेरिका, दक्षिणपूर्वी एशिया (म्यान्मार, थाइलैण्ड, फ़िलिपीन्स, वियतनाम, कम्बोडिया, इत्यादि) व अफ़्रीका के भूमीय क्षेत्रों से निकलती है। यह भारत के केरल, तमिल नाडु और पुद्दुचेरी के भूमीय क्षेत्रों से निकलती है, और अण्डमान व निकोबार द्वीपसमूह के क्षेत्र में रटलैण्ड द्वीप व छोटे अण्डमान द्वीप के बीच में खुले सागर से गुज़रती है। इसके अतिरिक्त यह भारत के लक्षद्वीप क्षेत्र में कवरत्ती और अमीनी के बीच पिट्टी द्वीपिका से ज़रा उत्तर में खुले सागर से निकलती है।